Europa

## Audition

ยูโรป้า ปรากฎตัวเป็นลำดับที่ 8 ถูกแองเจิ้ลเลือกเข้าทีมสามคน คือแองเจิ้ลคารวย แองเจิ้ลเอลซ่าและแองเจิ้ลหรี่หันหน้า เมื่อถึงเวลาเลือกเข้าทีมยูโรป้าตัดสินใจเลือกเข้าทีมคารวย เป็นสมาชิกคนที่สองของทีม

*"มาค่ะ จะหน้าด้านยก ทั้งที่ไม่ได้แน่ๆ - แองเจิ้ลหรี่หันหน้า"*

*"สายกรี่ๆแบบนี้เอลซ่ายกสิคะ - แองเจิ้ลโพลาร์"*

*"ป้าเอาคนนี้ค่ะ กีสสสสสสสสสสสสสสสสส - แองเจิ้ลคารวย"*

*"มาหาพี่เลย ทางนี้รอหนูนะคะ - แองเจิ้ลเอลซ่า"*

## Episode 1

ใครๆต่างก็บอกว่าสายน้ำนั้นไหลเย็น สงบ แต่สำหรับยูโรปานั้น จะมานำเสนอความร้อนแรงของน้ำ โดยการลงไปอวดเรือนร่างอันทรงเสน่ห์ของตัวเองบนน้ำค่ะ บวกกับสายตาอันเย้ายวนและการแต่งตัวที่จัดหนักจัดเต็มเสริมความเป็นผู้หญิงอย่างเต็มที่ เรียกได้ว่าใครที่เห็นภาพนี้ก็ต้องตกตะลึงในความเซ็กซี่ ความเป็นอิสตรีที่นำเสนอธาตุน้ำได้อย่างดีเลยหละค่ะ

*"สื่อถึงน้ำได้ชัดเจนเลยครับแถมเล่นท่ายากด้วย ผมมองตาแล้วหลงเลย ทำได้ดีตามเกณฑ์ครบถ้วนอีกคนของทีมเลยครับ - วศิน"*

*"เอาจริงตัวภาพก็ดูโล่งๆนะคะ ไม่ได้มีอะไรมากนอกจากคนและน้ำแต่เมดี้ว่ายูโรปาสามารถเอาภาพนี้อยู่ค่ะ ภาพสื่อถึงธาตุน้ำได้ บอดี้นางแบบก็สวยเซ็กซี่กลมกลืนกับน้ำดี สิ่งที่เสียดายนิดนึงคือแสงเงาอ่ะค่ะ ถ้าแสงพาดสูงอีกนิดไปช่วงระดับสายตามันคงจะเกิดอายคอนแทคและสร้างอิมแพคได้เพิ่มขึ้นค่ะ - เมเรดิธ"*

## Episode 2

ตัวแทนสาวรอบรู้อย่างยูโรปาจะเหมาะสมกับห้องอะไรในเว็บ Pantip ไปมากกว่าห้องหว้ากอ ห้องแห่งวิทยาศาสตร์ วิศวกรรม เทคโนโลยี ฟิสิกส์หละคะ ยูโรปาเลยสวมบทเป็นนักวิทยาศาสตร์สาวสติเฟื่องด้วยสีหน้าท่าทางที่ใคร่รู้ ชวนสงสัยในห้องแล็บทดลองสารเคมีและกระดานดำที่เต็มไปด้วยสูตรต่างๆ แต่เนื่องจากนี่เป็นเกมแฟชั่นเลยดัดแปลงชุดกาวน์ แว่นตาและถุงมือที่มักใส่กันในแล็บให้มีความเป็นแฟชั่นและดูสวยงามมากขึ้นค่ะ

*"ทำได้เป๊ะมากครับดูเป็นนักวิทยาศาสตร์สติเฟื่องและนำเสนอผ่านแฟชั่นได้สวย สื่อถึงห้องหว้ากอได้ชัดเจนในด้านวิทยาศาสตร์ โดยรวมชอบและชัดเจนมากครับ - วศิน"*

*"อื้อหือ ชัดเจนมากค่ะ ภาพสวยสื่อชัด ไม่ลืมความเป็นนางแบบ ไม่รู้จะติอะไร ชอบค่ะ - เมเรดิธ"*

## Episode 3

ยูโรปาหยิบเล่มที่เป็นเอกลักษณ์โดดเด่นในการเคลื่อนไหวบนปกอย่าง MOVE โดยเจ้คิมค่ะ แต่ยูโรปาก็ใส่ทวิสต์ของตัวเอง ให้มีความสดใสแฟชั่นแต่ก็ยังไม่ลืมท่วงท่าการขยับร่างกายจนได้ออกมาเป็นช้อตนี้ที่ได้ท่าทางคล้ายกำลังเดินและสบกล้องเบาๆกับเทรนด์ Black is the new black แฟชั่นอินสไปร์จากสีดำที่คลาสลิกมาตลอดกาลแต่ถูกนำมาปรับให้ดูหวานขึ้นในซีซั่นนี้ ทั้งมินิเดรสสีดำ หมวกเบเร่ต์ กระเป๋าถือ ถุงน่องลายจุดหรือแม้แต่รองเท้ากับบรรยากาศภายในมหานครแฟชั่นสุดหรูนั่นเองค่ะ

*"นางแบบสวยดูมีมูฟเม้นดีนะครับ สีดำคลาสสิกดูไม่แปลกใหม่เท่าไร ภาพรวมของปกดูจืดๆ ไปหน่อย แล้วตัวนางแบบก็บังหัวหนังสือเกือบหมดเลย หัวหนังสือในฟ้อนสีขาวหม่นเลยไม่เด่น ดูธรรมดาอ่ะครับ - วศิน"*

*"ลายเซ็นยูโรปาชัดนะคะ ปกนี้ได้กลิ่น A-must พอสมควรเลย ตัวปกดูดีประมาณนึงค่ะ อาจไม่ได้ดูโดดเด่นมากนัก ท่วงท่ามูฟสวยเข้ากับเอกลักษณ์ของหัวหนังสือได้ดี เรื่องเทรนด์อาจจะธรรมดาไปหน่อย - เมเรดิธ"*

เมื่อถึงเวลาตัดสินปรากฎว่าทีมคารวยแพ้และยูโรปาคือคนที่มีคะแนนน้อยที่สุดในทีม จึงต้องเข้าสู่ห้องคัดออกเพื่อเจอกับแองเจิ้ลเอลซ่า ในห้องคัดออกเอลซ่าได้ให้เหตุผลว่า "หนูคือคนที่อันตรายสำหรับ แองเจิลนะคะ หนูเก่งขึ้นเรื่อยๆ จนพี่ตกใจ ว่าพี่ควรจะให้โอกาสดีไหม" สุดท้ายจากการไฟท์กันทำให้แองเจิ้ลเอลซ่าตัดสินใจไม่คัดใครออกยูโรปาและโซมะจึงได้อยู่ในเกมส์ต่อไปทั้งคู่

## Episode 4

ยูโรป้ามากับลุคที่มีความทะมัดทะแมงอย่างชุดสูทสีมัสตาร์ด และเพิ่มความสตรีทด้วยหมวกแก๊ปของแบรนด์ เสื้อแจ๊กเก็ตหนังสีดำ ปิดลุคกับเครื่องประดับที่ผสมผสานระหว่างลวดลายชนเผ่าและลวดโลหะค่ะ ทั้งดูเท่ ดุดัน และสวยงามในเวลาเดียวกันค่ะ

*"ดูแมนๆ ดีครับ การแต่งหน้า สีชุดอะไรต่างๆ ดูดีไปหมด สีหน้าแววตามันดูเท่ห์ๆ ก็จริงแต่เหมือนหาเรื่องอ่ะครับ แหะๆ เป็นการผสมผสานความเป็นแอฟริกันกับเทคโนโลยีได้อย่างลงตัว - วศิน"*

## Episode 5

ดีต้า วอน ทีส (Dita Von Teese) นางโชว์เปลื้องผ้าพินอัพเกิร์ลผู้ยิ่งใหญ่ที่สุดแห่งยุคกับวงหน้าได้รูป ผิวขาวราวกระเบื้อง ทรวดทรงอรชรอ้อนแอ้นและหน้าอกหน้าใจ ความเซ็กซี่เย้ายวนและความสวยสง่าพร้อมลีลานางหงส์ยามเธอเยื้องย่าง เมื่อพูดถึงโชว์เกิร์ลเบอร์เลสก์แล้วคนก็มักจะนึกถึงหญิงสาวภายในแก้วแชมเปญแต่สาวไอเดียแปลกอย่างยูโรปา ขอเปลี่ยนจากแก้วเป็นบ่อน้ำพุที่มีความศิลป์
แต่ยังคงความเซ็กซี่ทะลุปรอทจากสายน้ำและลีลาท่าทางสมเป็นสาวเบอร์เลสก์จริงๆค่ะ

*"เห็นภาพนี้บ่อยครั้งแล้วละค่ะ แต่นี่คือภาพที่ตอบโจทย์ที่สุดในทีมเลยก็ว่าได้ ทั้งรูปลักษณ์ภายนอก ความวินเทจ การโพส ศักยภาพนี่ได้เลยมาเต็ม ความสวยงาม บรรยากาศของภาพ เรียกว่าทั้งรูปลักษณ์และแรงบันดาลใจทับซ้อนกันเป็นเงาค่ะ - ยาวใหญ่"*

*"อันนี้สิคะ ชัดเจน ในแง่ของบุคคลที่หยิบยกมา และเรื่องของความเหมือน คือมีจริต มีความรู้สึกยั่วยวน พร้อมจะมาโชว์ มาแสดง มาเปลื้องผ้าอยู่ในถ้วยในแก้วในชาม อะไรก็ว่าไป มาสอนกันยาเปลื้องผ้าด้วยสิคะ - กันยา"*

## Episode 6

ดอกกุหลาบถูกเปรียบเป็นตัวแทนแห่งความรักด้วยรูปลักษณ์ สีสันและกลิ่นหอมอบอวล แต่จะเกิดอะไรขึ้นเมื่อความรักกลายเป็นความลุ่มหลงที่ลึกลงไปจนถอนตัวไม่ขึ้นหละคะ พลังวิเศษของยูโรปาสาวสวยคนนี้ เธอสามารถเสกดอกกุหลาบได้นับพัน ทำให้ผู้คนที่สัมผัส หรือดมกลิ่นกุหลาบของยูโรปาเกิดความลุ่มหลงและต้องมนต์สะกดของยูโรปา ด้วยเสน่ห์และกลิ่นหอมจรุญของดอกกุหลาบและสีหน้าท่าทางที่เย้ายวนแล้ว ประหนึ่งถูกคาถาสะกดใจของแฮร์รี่ พอตเตอร์เลยค่ะ

ยูโรปาสามารถใช้ดอกกุหลาบและกลิ่นหอม ทำให้ผู้ที่สัมผัสและดอมดมต้องมนสะกดแห่งความลุ่มหลงและยูโรปาก็สามารถควบคุมคนผู้นั้นได้ดั่งลูกไก่ในกำมือ กุหลาบงามย่อมมีหนามอันแหลมคม อยากลองมาดอมดมความเย้ายวลนี้สักครั้งไหมละคะ รับรองว่าจะต้องมนต์สะกดจนถอนตัวไม่ได้อย่างแน่นอนค่ะ

*"ภาพนี้ได้ความสวยงามมากๆ เลยนะคะ ยาวใหญ่รู้สึกถึงความเป็น Commercial ในภาพ ด้วยสีสันที่สวยงาม ตัวนางแบบก็สวย การจัดบอดี้ แต่ถ้าถามว่าตอบโจทย์เรื่องพลังไหม ยาวใหญ่ไม่แน่ใจค่ะ ด้วยสายตาของนางแบบยังไม่ส่งออกมาชัดเจนขนาดนั้น สีหน้าของยูโรป้าเอง ยังไม่ได้ทรงพลังออกมามากพอที่ยาวจะสัมผัสได้ ดูลอยๆ สวยๆ ภาพนี้เลยดูเหมือนหนูนอนบนกองกุหลาบ แล้วเปิดพัดลมฮาตาริให้ปลิวๆ ค่ะ เพราะตัวนางแบบไม่ส่งพลังออกมาทางอารมณ์และสีหน้าเท่าไหร่ - ยาวใหญ่"*

*"เป็นพลังที่ดูน่าสนใจดีค่ะ ตัวภาพก็ถือว่าสวยงามใช้ได้ ส่วนจุดที่รู้สึกว่ายังไม่ดีเท่าที่ควรคือสีหน้าและแววตาค่ะ เมดี้ว่ามันนิ่งและดูไร้อารมณ์ หากมีซักอารมณ์ที่ปรากฎให้เห็นเช่น ยั่วยวนหรือสตรอง มันจะทำให้ภาพดูคอมพลีทค่ะ - เมเรดิธ"*

## Episode 7

ยูโรปามากับงานเอาหน้ารอดค่ะ พร้อมขายผลิตภัณฑ์ในร้านสะดวกซื้อ 7-11 อย่างครีมกันแดด KA UV Protection Whitening Cream SPF 50 PA+++ ที่ช่วยปกป้องผิวหน้าจาก UV ให้ผิวเนียน นุ่ม กระจ่างใส รู้สึกเปล่งปลั่งมีชีวิตชีวา และเหมาะกับทุกสภาพผิวค่ะ เลยขอมากับแอดที่โชว์ใบหน้าปังๆ แม้จะมีแสงแดด ยูโรปาก็ไม่กลัวค่ะ กลับกัน วงแสงแดดกลับทำให้ตัวเองดูเปล่งปลั่งขึ้นไปอีกต่างหาก มาพร้อมกับสรรพคุณของครีมกันแดดและหาซื้อได้ที่ 7-11 ทุกสาขานะคะ เพราะแดดทำให้ผู้หญิงดูสวยที่สุดค่ะ

*"ก็ถือว่าดีตามมาตรฐาน เข้ากับโฆษณาของเคเอนะคะ อันนี้ก็เรียกว่าสื่อได้ตรงดีค่ะ แต่คิดว่านางแบบอาจจะสวยแพงกว่าแบรนด์ของเคเอ ไปสักนิดนึงเท่านั้นเองค่ะ 555 ขนตามันดูแย่งซีนไปนะคะ (อาจจะติดตาว่าแบรนด์คนไทย หรือใช้คนไทยโฆษณา) - กันยา"*

*"ก็มาคล้ายๆ กับจีจี้เลยนะครับสินค้าแนวเดียวกัน แอดนี้หน้าคุณปังมากเห็นแสงแดดอ่อนๆ ด้วย สีคอนแทคมันอาจจะเด่นไปหน่อย เอาจริงๆ นะถ้าไม่มีสินค้าและสรรพคุณด้านขวาผมคิดว่าคุณขายเครื่องสำอางค์อย่างอื่นไม่ใช่ครีมกันแดด และสินค้าก็ไม่ได้แปลกใหม่อะไร - วศิน"*

เมื่อการแข่งขันจบลงปรากฎว่าทีมคารวยแพ้ ทำให้ต้องมีคนเข้าสู่ห้องคัดออกและคนๆนั้นคือ ยูโรปา ในห้องคัดออกยูโรปาได้เจอกับโซมะและสายน้ำ ซึ่งเมื่อถึงเวลาตัดสินเอลซ่าได้เปิดโอกาสให้ทุกคนได้พูดอะไรก็ได้ ก่อนจะตัดสินใจที่จะตัดยูโรปาออกเนื่องจากยูโรปาเข้าสู่ห้องคัดออกหลายครั้งแล้ว ยูโรปาจึงกลายเป็นผู้เข้าแข่งขันคนที่หกที่ต้องออกจาก THE WOW 3